Filippo Inzaghi
De Filippo „Pippo“ Inzaghi, gebuer den 9. August 1973 zu Piacenza an Italien, ass e fréieren italieenesche Foussballspiller a momentane Trainer.

Carrière

Am Veräin 
Den Inzaghi huet seng Carrière beim FC Piacenza, an der Serie B ugefaangen. Am Joer drop huet hien 13 Goler an 21 Serie-C1-Matcher (drëtt italieenesch Liga) fir UC AlbinoLeffe geschoss.

No jeeweils engem Joer bei Hellas Verona a bei Piacenza, ass den Inzaghi an der Saison 1995/96 beim AC Parma an der Serie A an hien huet do zwéi Goler a 15 Matcher geschoss.

Hien huet sech definitiv an der Saison 1996/97 etabléiert, wéi hien a sengem zweete Joer an der Serie A 24 Goler an 33 Matcher bei Atalanta Bergamo geschoss huet. Den Inzaghi ass wéinst senge gudde Leeschtunge bei Atalanta 1997 op Juventus Turin gewiesselt fir déi hie 4 Saisone mat groussem Erfolleg gespillt huet.

Virun der Saison 2001/02 ass de Filippo Inzaghi bei den AC Mailand gewiesselt, mat dem hien 2002/03 d'UEFA Champions League gewonnen huet an 2003/04 säin zweete Scudetto gewonnen huet.

An der Serie-A-Saison 2006/07 huet hien an 20 Matcher zwéi Goler geschoss. De jonke Stiermer Alberto Gilardino ass méi dacks wéi de Filippo Inzaghi an der Liga agesat ginn. An der Champions League ass den Inzaghi erëm virgezu ginn an huet Mailand bis an d'Finall géint den FC Liverpool bruecht an huet d'Finall och gewonnen.

De 4. Dezember 2007 huet de Filippo Inzaghi géint den Celtic FC säin 63. Europapokal-Gol geschoss an ass domat dee Spiller deen déi meescht Goler an der Geschicht vum Europapokal geschoss huet.

Nodeem hien an der Champions League beim 2:2 géint Real Madrid déi zwéi Goler geschoss huet, huet den Inzaghi sech den 10. November 2010 am Match géint US Palermo e Kräizbandrëss agefaangen.

Nodeem säi Vertrag an der Saison 2011/12 ausgelaf ass, ass hie Jugendtrainer am U-16-Beräich ginn. 2013 ass hie Cheftrainer vun der éischter Jugendekipp ginn, AC Mailand Primavera, déi am eegens fir Jugendteamer gemaachte Primavera-Championat untrëtt.

An der Nationalmannschaft 
Den Inzaghi hat säin Debut an der italieenescher Nationalekipp den 8. Juni 1997 géint Brasilien.

Mat 25 Goler a 57 Lännermatcher rangéiert hien op der 6. Plaz vun der éiweger "Torschützelëscht" vun Italien.

Spillstil 
De Filippo Inzaghi gëllt net als groussen Techniker, séiere Sprinter oder physesch staarke Spiller. Säin Defizit u Lafbereetschaft huet den Inzaghi selwer kommentéiert: "Fir ze Lafe sinn anerer do".

Erfolleger

Als Nationalspiller 
 U-21-Europameeschter: 1994
 Weltmeeschter: 2006

Mat senge Veräiner 
 Champions-League-Gewënner: 2002/03, 2006/07
 UEFA Super Cup 
 UEFA Intertoto Cup: 1999
 Italieenesche Meeschter: 1997/98, 2003/04, 2010/11
 Italieenesche Serie-B-Meeschter: 1994/95
 Italieenesch Coupe: 2002/03
 Italieenesche Supercoupegewënner 2004
 FIFA-Klub-Weltmeeschter: 2007

Individuell Erfolleger 
 Meescht Goler an der Serie A: 1996/97

Uerden 
 Offizéier vum Verdéngschtuerde vun der Italieenescher Republik
 Gëllent Halsband fir sportlech Verdéngschter

Famill 
Dem Filippo säi jonke Brudder Simone Inzaghi war och Foussballspiller.

Um Spaweck 

 Statistik bei aic.football.it
 Inzaghi bei acmilan.com (englisch)
 Donnéë vun den Asätz beim italieenesche Verband

Spiller vun der italieenescher Foussballnationalekipp
Italieenesch Foussballtraineren
Gebuer 1973